Galòfaru

Lu galòfaru (o jaròfulu; nomu butànicu: Dianthus caryophyllus) è na chianta di lu gèniri Dianthus chi fa parti dâ famigghia Caryophyllaceae, àuta nzinu a 75 cm, cu fogghi liniari e suttili, cultivata pî ciuri omònimi.

Lu nomu diriva dû grecu e signìfica 'ciuri dî dei'.

Lu galòfaru è macari lu ciuri prufumatu, di diversu culuri a secunna dî varitati, cu pètali frastagghiati e fogghi liniari.

Lu jaròfulu è naùtru nomu pû galòfaru (nomu butànicu: Dianthus caryophyllus), na chianta chi fa parti dâ famigghia Caryophyllaceae, cultivata pî ciuri omònimi.

La forma di sta palora, jaròfulu, veni usata supratuttu nta sti banni: Sinagra, Frazzanò, Galati, Alcara li Fusi,Catania, Motta Sant'Anastasia, Sarausa, Àvula, Notu e Puzzaddu.

 Nnâ littiratura 

Lu pueta sicilianu, Sarvaturi Camilleri, parra di stu ciuri ntâ sò puisìa: Diciottu Jaròfuli.

...

Ju nun aju ricordi,
e a li mè spaddi rina senza màcula,
nta lu celu canceddi sbarriati.

Ntuttuna, dinta l'ànima, diciottu
jaròfuli gintili,
sirinata a li stiddi,
e prufumu d'aprili.

...

Diciottu, e mi si posa nta li manu
la primavera.

Macari la puisìa tradizziunali e famusa, La Barunissa di Carini, ammuntua stu ciuri:
siccaru li galòfari a li grasti
e si chiùsiru tutti li finestri.

 Rifirimenti 
 Arba Sicula, Vol. 2, 1980 (la puisìa di Sarbaturi Camilleri).
 Centro di Studi Filologici e Linguistici Siciliani (1977-2002) Vocabolario Siciliano, 5 vulumi a cura di Giorgio Piccitto, Catania-Palermo.

 Liami sterni 
 Carnations and Pinks Resources (pi ngrisi)
 Oxford Carnations (pi ngrisi)

Catigurìa:Chianti
Catigurìa:Ciuri